**NAJAVA AKTIVNOSTI ZA PROSINAC**

Poduzetnički centar Split zajedno sa Studentskim poduzetničkim inkubatorom Ekonomskog fakulteta u Splitu, u sklopu projekta **“Studentski digitalni HUB”**, pripremili su novi set radionica i edukacija za studente i mlade.

Prosinac nam donosi novu temu mjeseca - **“3D modeliranje i 3D printanje”**. Računalna grafika danas je toliko napredovala da gotovo i nema aspekta života u kojem se ona ne pojavljuje. 3D modeliranje je sastavnica računalne grafike, a kao tehnika omogućuje pretvaranje matematičkih prikaza u trodimenzionalni objekt. Zadnjih godina sve češće je korištenje 3D modela za 3D printanje, kojim se dobiva fizički proizvod u relativno kratkom vremena. Ta grana je još uvijek prilično mlada i proći će još neko vrijeme prije nego što uđe u svakidašnju upotrebu.

Stoga vam donosimo 4 radionica iz svijeta 3D modeliranja i 3D printanja:

* 9. prosinca s početkom u 16:00h, Bojan Čabradi iz tvrtke BeeFactor8.eu na temu “Vizualizirajte ideju u 3D uz Fusion 360, 1. dio”
* 10. prosinca s početkom u 16:00h, Bojan Čabradi iz tvrtke BeeFactor8.eu na temu “Vizualizirajte ideju u 3D uz Fusion 360, 2. dio”
* 14. prosinca s početkom u 11:00 h, Nikola Blažević iz tvrtke 3DPrintaj - Mikrotvornica d.o.o. na temu “Osnove za uspješno 3D printanje 1.dio”
* 15. prosinca s početkom u 11:00 h, Nikola Blažević iz tvrtke 3DPrintaj - Mikrotvornica d.o.o. na temu “Osnove za uspješno 3D printanje 2.dio”

Sve edukacije održavaju se online preko **Zoom** platforme.

Svi polaznici koji prođu sve edukacije iz ovog područja dobit će potvrdu za sudjelovanje u vidu digitalno potpisane vjerodajnice sukladno EU Akcijskom planu za digitalno obrazovanje (2021.-2027.).

Prijave za navedene radionice mogu se pronaći [poveznici](https://forms.gle/rxbv1vrX3c7AuWaL8) ili na društvenim mrežama Studentskog poduzetničkog inkubatora.

Projekt “Studentski digitalni HUB” je **sufinanciran sredstvima Europskih snaga solidarnosti Europske unije**, a provodi se kroz cijelu 2021. godinu.